open-index/open-wikipedia-markdown huggingface dataset:
ტატრების ეროვნული პარკი (სლოვაკეთი)

**ტატრების ეროვნული პარკი** (სლოვაკ. Tatranský národný park; აბრ. **TANAP**) — ერთ-ერთი სლოვაკეთის ცხრა ეროვნული პარკიდან და უდიდესი მათ შორის. მდებარეობს ჩრდილო-ცენტრალურ სლოვაკეთში, ტატრების მთების ტერიტორიაზე. პარკის მნიშვნელობას განაპირობებს მასში დაცული ფლორისა და ფაუნის მრავალფეროვანი და ენდემური სახეობები, მათ შორის ტატრების არჩვი.

File:Rupicapra rupicapra - Jahňaci štít.jpg|ტატრების არჩვი
File:Delphinium oxysepallum.jpg|ენდემური *Delphinium oxysepallum*
File:Strbske pleso lake.jpg|Štrbské pleso-ს ტბა. უკან ტატრების მთები
File:Jaskinia bielska2.jpg|ბელიანსკას გამოქვაბული
File:Marmot young1.JPG|ალპური ზაზუნა

## იხილეთ აგრეთვე 
* სლოვაკეთის ეროვნული პარკების სია 

## რესურსები ინტერნეტში 
* ტატრების ეროვნული პარკის ადმინისტრაციის ოფიციალური გვერდი 

კატეგორია:სლოვაკეთის ეროვნული პარკები
კატეგორია:1949 წელს დაარსებული დაცული ტერიტორიები
დაბალი ტატრების ეროვნული პარკი

**დაბალი ტატრების ეროვნული პარკი** (სლოვაკ. Národný park Nízke Tatry; აბრ. NAPANT) — ეროვნული პარკი სლოვაკეთში. ერთ-ერთი სლოვაკეთის ცხრა ეროვნული პარკიდან. დაარსდა 1978 წელს. მდებარეობს ბანსკა-ბისტრიცის, ჟილინისა და პრეშოვის მხარეების ტერიტორიაზე, დაბალი ტატრების არეალში. პარკის ფართობი 728 კმ2-ია, რითაც სიდიდით მეორე ეროვნული პარკია სლოვაკეთში, თუმცა ბუფერული ზონების ჩათვლით უდიდესია. პარკის ბუნებრივ საზღვრებს წარმოადგენს მდინარეების ვაგისა და ჰრონის ხეობები. პარკის უმაღლეს წერტილს წარმოადგენს მთა დიუმბიერი (2043 მ).

## იხილეთ აგრეთვე 
* სლოვაკეთის ეროვნული პარკების სია 

## რესურსები ინტერნეტში 
* www.napant.sk

კატეგორია: სლოვაკეთის ეროვნული პარკები
კატეგორია:1978 წელს დაარსებული დაცული ტერიტორიები
მზისიერი ქარი

წარმოიქმნება მზის მბრუნავი მაგნიტური ველის გავლენით მზისიერ ქარში არსებულ პლაზმაზე.]]
**მზისიერი ქარი**, *მზისმიერი ქარი*, *მზის ქარი* — მზიდან რადიალური მიმართულებით პლაზმისა და მასში თითქოს ჩაყინული მაგნიტური ველის უწყვეტი გამოდინება.

აზრი მზიდან პლაზმის უწყვეტი, რადიალური გამოდინების შესაძლებლობის შესახებ ცნობილი გახდა 1951 წლიდან ლ. ბირმანის მიერ კომეტათა კუდების გამოკვლევის შემდეგ· მზისიერი ქარის მწყობრი თეორია კი 1958 წელს ი. პარკერმა შექმნა. მან აჩვენა, რომ მზის გვირგვინი სტაციონარულ მდგომარეობაში არაა და ჰიდროდინამიკური კანონების თანახმად ფართოვდება: ი. პარკერმა თეორიულად გამოთვალა, რომ მილიონი გრადუსის ტემპერატურის მქონე იზოთერმული გვირგვინის შემთხვევაში დედამიწის ორბიტასთან ნაწილაკის მოძრაობის სიჩქარეა , ხოლო ნაწილაკთა კონცენტრაცია . მისი გამოთვლის თანახმად, გვირგვინის დასაწყისში ნაწილაკის სიჩქარეა , შემდეგ სწრაფად იზრდება, მზის 10 რადიუსის მანძილზე ხდება ზებგერითი, ხოლო შემდგომ ნელა იცვლება. 

მზისიერი ქარის უწყვეტად წარმოქმნისათვის საჭირო ენერგიის წყაროს უნდა წარმოადგენდეს მზის აირის კონვექციურ ნაკადთა მიერ წარმოქმნილ აკუსტიკურ და მაგნიტოჰიდროდინამიკურ ტალღათა დისიპაცია გვირგვინში. 

პლანეტათაშორის სივრცეში პლაზმური ნაკადები პირველად 1959 წელს საბჭოთა კოსმოსურმა აპარატებმა „ლუნა-4“ და „ლუნა-3“ გაზომეს. შემდგომ მზისიერ ქარს ზომავდნენ კოსმოსური აპარატები „ვენერა-1“, „ექსპლორერ 10“, „მარინერ 2“, „ექსპლორერ 14“, „ველა“ და სხვები. დადგინდა, რომ მზისიერი ქარი შედგება იონებისა (ძირითადად პროტონები, 5% α-ნაწილაკები და სხვა) და თავისუფალი ელექტრონებისაგან. მზისიერი ქარის კონცენტრაცია მზიდან 1 ა. ე. მანძილზე დაახლოებით -ია, ტემპერატურა  °C, რადიალური სიჩქარე — , მაგნიტური ველის დამაბულობა — 5-8 \gamma (1\gamma=10^{-5} ერსტედი). კოსმოსურ აპარატ „მარინერ 2“-ით გაზომვისას აღმოჩნდა, რომ ნაწილაკთა კონცენტრაცია და პლაზმის ნაკადი იცვლება მზიდან მანძილის კვადრატის უკუპროპორციულად. მზისიერი ქარის პარამეტრები დროის მიხედვით საგრძნობლად იცვლება (მაგალითად, 1964 წლის ივლისიდან 1965 წლის ივლისამდე აპარატ „ველა 2“-ის მონაცემებით ნაწილაკთა სიჩქარე შეიცვალა 1.5-ჯერ, ტემპერატურა კი 3-ჯერ), მაგრამ მათი საშუალო მნიშვნელობანი თითქმის უცვლელია მზის აქტიურობის ციკლის განმავლობაში. 

მზისიერი ქარის სახით მზე ყოველწლიურად მასის  ნაწილს კარგავს. მზისიერი ქარის ინტენსიურობის ცვლილება იწვევს გეომაგნიტური ველის შეშფოთებებს, მაგნიტურ ქარიშხლებს, პოლარულ ნათებას და სხვას. 

## იხილეთ აგრეთვე
*ვარსკვლავიერი ქარი

## ლიტერატურა
## რესურსები ინტერნეტში 
* მზისიერი ქარი  

კატეგორია:მზე
ძმები ბლუზები (ფილმი)

**ძმები ბლუზები** () — 1980 წლის ამერიკული მუსიკალური კომედიური ფილმი. ფილმი მდიდარია ბლუზის, სოულისა და რიტმ-ენდ-ბლუზის სტილის მუსიკალური ნომრებით, რომლებსაც ჯეიმზ ბრაუნი, არეტა ფრანკლინი, ჯონ ლი ჰუკერი, რეი ჩარლზი და სხვები ასრულებენ. „ძმები ბლუზები“ საკულტო ფილმად იქცა.

## როლებში
* ჯონ ბელუში — ჯეიკ ბლუზი
* დენ ეკროიდი — ელვუდ ბლუზი
* კებ კელოუეი — კურტისი
* არეტა ფრანკლინი — მისის მერფი 
* რეი ჩარლზი — საკუთარი თავი 
* ჯეიმზ ბრაუნი — მოძღვარი კლეოფუს ჯეიმსი
* ჯონ ლი ჰუკერი — მუსიკოსი მაქსველ სტრიტზე 
* სტივენ სპილბერგი — მოხელე

## რესურსები ინტერნეტში
* 
* 
* 
* 
* 

კატეგორია:ამერიკული ფილმები
კატეგორია:მუსიკალური ფილმები
კატეგორია:ინგლისურენოვანი ფილმები
კატეგორია:1980 წლის ფილმები
ნიკა კაჭარავა

**ნიკოლოზ (ნიკა) კაჭარავა** (დ. 13 იანვარი, 1994, ნიქოზია, კვიპროსი) — ქართველი ფეხბურთელი, საფეხბურთო კლუბ „სპარტაკოსისა“ და საქართველოს ეროვნული ნაკრების თავდამსხმელი.

ნიკა არის ცნობილი ქართველი მწვრთნელის, კახაბერ კაჭარავას შვილი.

## საკლუბო კარიერა 
თამაშობდა თბილისის „დინამოს“ მეორე გუნდში. 2012 წლის გაზაფხულზე თბილისური კლუბი დატოვა და რამდენიმე თვე შვეიცარიაში იმყოფებოდა, თავიდან ჩელენჯლიგის „კიასოში“ ვარჯიშობდა, მაგრამ სათამაშო პრაქტიკის მისაღებად სამოყვარულო „ვანდიშში“ გაანათხოვრეს. სამოყვარულო გუნდის უცხოელ მოთამაშეს 3 თვეზე მეტხანს გაჩერების უფლება არ აქვს, რის გამოც ზაფხულში იძულებული გახდა, საქართველოში ჩამოსულიყო. შვეიცარიაში დაბრუნდების იმედი რომ გადაეწურა, პირველ ლიგაში მოასპარეზე „გაგრაში“ ჩაირიცხა. 2013 წლის თებერვლიდან ყაზანის „რუბინის“ დუბმშემადგენლობის წევრი გახდა, მან ნახევარწლიან კონტრაქტს მოაწერა ხელი. „რუბინის“ დუბლებში 16 ჩატარებულ მატჩში 4 გოლის გატანა შეძლო, პირველი გოლი გაიტანა სარანსკის „მორდოვიას“ ახალგაზრდული გუნდის წინააღმდეგ, იმ მატჩში ნიკა კაჭარავამ დუბლი გაიფორმა. ძირითადი გუნდის შემადგენლობაში მოხვდა ერთხელ, 2013 წლის 2 დეკემბერს „ამკარის“ წინააღმდეგ მოგებულ მატჩში, თუმცა ნიკა მოედანზე არ გამოჩენილა. 2014 წლიდან შეუერთდა ცხინვალის „სპარტაკს“, 2013-2014 წლების სეზონში ჩაატარა მხოლოდ 1 მატჩი, ხოლო შემდეგი სეზონიდან ძირითად შემადგენლობაში დაიმკვიდრა ადგილი. 2015-16 წლების სეზონის პირველ ნახევარში, უმაღლეს ლიგაში გაიტანა ყველაზ მეტი, 13 გოლი. ზამთრის სატრანსფერო ფანჯრისას მისით ინტერესდებოდნენ რუსული, ბელგიური და ჰოლანდიური კლუბები. საბოლოოდ ნიკამ არჩევანი „როსტოვზე“ შეაჩერა, რომელმაც ტრანსფერში 300 ათასი ევრო გადაიხადა.

## სანაკრებო კარიერა 
საქართველოს 19 წლამდელთა ნაკრებში გამოიძახეს 2012 წლის ოქტომბერში. მისი დებიუტი შედგა 26 ოქტომბერს, ხორვატი თანატოლების წინააღმდეგ. 8 ჩატარებულ მატჩში გაიტანა 2 გოლი. 21 წლამდელთა ნაკრებში მისი დებიუტი შედგა 2013 წლის 5 სექტემბერს, ლუქსემბურგის ახალგაზრდული ნაკრების წინააღმდეგ, 84-ე წუთზე მან დავით სხირტლაძე შეცვალა.

საქართველოს ეროვნულ ნაკრებში მას დებიუტი ჰქონდა 2016 წელს. პირველი გოლი კი გაიტანა 2017 წლის 24 მარტს, სერბეთის ნაკრების წინააღმდეგ გამართულ შეხვედრაში.

## სანაკრებო სტატისტიკა
## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი Uefa.com-ზე 

## სქოლიო
კატეგორია:დაბადებული 13 იანვარი
კატეგორია:დაბადებული 1994
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:ცხინვალის ფეხბურთელები
კატეგორია:თბილისის დინამოს ფეხბურთელები
კატეგორია:ქუთაისის ტორპედოს ფეხბურთელები
კატეგორია:ყაზანის რუბინის ფეხბურთელები
კატეგორია:როსტოვის ფეხბურთელები
კატეგორია:ანორთოსისის ფეხბურთელები
კატეგორია:ექსტრაკლასას ფეხბურთელები
კატეგორია:საქართველოს ნაკრების ფეხბურთელები
კატეგორია:ცოცხალი ადამიანები
დიდი ფატრის ეროვნული პარკი

**დიდი ფატრის ეროვნული პარკი** (სლოვაკ. Národný park Veľká Fatra) — ეროვნული პარკი სლოვაკეთში. მისი ძირითადი ნაწილი მდებარეობს ჟილინის მხარეში, ხოლო მცირე ტერიტორია ბანსკა-ბისტრიცის მხარის ტერიტორიაზე. დაარსდა 2002 წლის 1 აპრილს და სიდიდით მესამე ეროვნულ პარკს წარმოადგენს სლოვაკეთში.

## იხილეთ აგრეთვე 
* სლოვაკეთის ეროვნული პარკების სია 

## რესურსები ინტერნეტში 
* დიდი ფატრის ეროვნული პარკი 

კატეგორია:სლოვაკეთის ეროვნული პარკები
კატეგორია:2002 წელს დაარსებული დაცული ტერიტორიები
პიენინის ეროვნული პარკი

**პიენინის ეროვნული პარკი** (სლოვაკ. Pieninský národný park; აბრ. PIENAP) — ეროვნული პარკი სლოვაკეთში. მდებარეობს აღმოსავლეთ პიენინის მთებში, პოლონეთის საზღვართან და წარმოადგენს ყველაზე პატარა ეროვნულ პარკს სლოვაკეთის ცხრა ეროვნული პარკიდან. მისი ტერიტორია შეადგენს დაახლოებით 38 კმ2-ს, ბუფერული არეალი კი 224.44 კმ2-ს მოიცავს.

პარკი მდებარეობს პრეშოვის მხარეში. პიენინის ეროვნული პარკი დაარსდა 1967 წლის 16 იანვარს, ხოლო მისი საზღვრები დადგინდა 1997 წელს. პარკი ცნობილია თავისი ბუნების სილამაზითა და ტრადიციული არქიტექტურით. პარკში მდებარეობს სლოვაკეთის ეროვნული კულტურის მუზეუმი.

## იხილეთ აგრეთვე 
* სლოვაკეთის ეროვნული პარკების სია 

## რესურსები ინტერნეტში 
* პიენინის ეროვნული პარკი 

კატეგორია:სლოვაკეთის ეროვნული პარკები
კატეგორია:1967 წელს დაარსებული დაცული ტერიტორიები
დიდებული ბიჭები

**დიდებული ბიჭები** () — მარტინ სკორსეზეს 1990 წლის ამერიკული კრიმინალური ფილმი. ფილმი ასახავს 1955-80 წლებში ლუჩეზეს კრიმინალური ოჯახის აღზევებასა და დაცემას.

## როლებში
*რეი ლიოტა — ჰენრი ჰილი
*რობერტ დე ნირო — ჯეიმზ კონვეი
*ჯო პეში — ტომი დევიტო 
*ლორენ ბრაკო — კარენ ჰილი

## ჯილდოები
;ოსკარი
#საუკეთესო მსახიობი კაცი მეორეხარისხოვან როლში: ჯო პეში

;BAFTA
#საუკეთესო ფილმი
#საუკეთესო რეჟისორი: მარტინ სკორსეზე
#საუკეთესო ადაპტირებული სცენარი: მარტინ სკორსეზე, ნიკოლას პილეჯი

## რესურსები ინტერნეტში
* 
* 
* 
* 
* 
* 

კატეგორია:ამერიკული ფილმები
კატეგორია:მარტინ სკორსეზეს ფილმები
კატეგორია:კრიმინალური ფილმები
კატეგორია:ინგლისურენოვანი ფილმები
კატეგორია:1990 წლის ფილმები
კატეგორია:წიგნებზე დაფუძნებული ფილმები
მურანსკა-პლანინის ეროვნული პარკი

**მურანსკა-პლანინის ეროვნული პარკი** () — ეროვნული პარკი სლოვაკეთში. მდებარეობს ცენტრალურ სლოვაკეთში, ბანსკა-ბისტრიცის მხარის ტერიტორიაზე. იგი 1998 წელს დაარსდა. პარკის ფართობი 203,18 კმ2-ს შეადგენს, ბუფერული არეალი კი 216.98 კმ2-ს. ამ მონაცემებით ის სლოვაკეთის ეროვნულ პარკებს შორის მეშვიდე ადგილზეა. პარკის ტერიტორიაზეა მრავალი მღვიმე. კარგადაა განვითარებული ტურიზმი.

## იხილეთ აგრეთვე 
* სლოვაკეთის ეროვნული პარკების სია 

## რესურსები ინტერნეტში 
* მურანსკა პლანინას ეროვნული პარკი 

კატეგორია:სლოვაკეთის ეროვნული პარკები
კატეგორია:1998 წელს დაარსებული დაცული ტერიტორიები
სლოვაკეთის ეროვნული პარკების სია

**სლოვაკეთში** სულ 9 ეროვნული პარკია:

 

## რესურსები ინტერნეტში 
*სლოვაკეთის ეროვნული პარკები  Slovakia.travel-ზე
*სლოვაკეთის ეროვნული პარკები  Slovakiatourism.sk -ზე
*სლოვაკეთის ეროვნული პარკების აღწერა travelguide.sk-ზე 

კატეგორია:სლოვაკეთის ეროვნული პარკები
ფორესტჰილის ხიდი

**ფორესტჰილი** () — ყველაზე მაღალი საავტომობილო-საფეხმავლო ხიდი კალიფორნიის შტატში, სიმაღლით მე-4 აშშ-ში და 26-ე მსოფლიოს უმაღლეს ხიდებს შორის. იგი კვეთს მდინარე ამერიკან-ნორტ-ფოლკ-რივერს. მოსახლეობა მას ასევე მოიხსენიებს როგორც ობერნ-ფორესტჰილს (Auburn-Foresthill) ან ობერნის ხიდს (Auburn Bridge).

ფორეტჰილის ხიდი თავდაპირველად აიწყო აუშენებელი ობერნის კაშხლის გადასალახად. დღეს იგი აკავშირებს  ქალაქ ობერნს და ფორესტჰილის დასახლებას. ხიდი 1971 წელს იაპონიაში შეიქმნა Kawasaki Heavy Industries-ის მიერ და ადგილზე ააწყო კომპანია Willamette Western Contractors-მა. ხიდი გაიხსნა 1973 წლის 3 სექტემბერს.
ფორესტჰილი არის კონსოლური, სამ მალიანი ხიდი. იგი მდინარის კალაპოტიდან 223 მეტრის სიმაღლეზე მდებარეობს, ამასთან მისი ყველაზე მსხვილი მალის სიგრძეა 263 მეტრი. ქვეითად მოსიარულეებისთვის მოძრაობა ნებადართულია ორივე მიმართულებით სრულ სიგრძეზე. ხიდზე მრავლად არის ობერნის დამბის მშენებლობის საწინააღმდეგო გრაფიტები. აღნიშნული დამბის მშენებლობა დაიგეგმა 1969 წელს, თუმცა მრავალ მიზეზეთა გამო მშენებლობა შეჩერდა და მშენებარე კაშხლის ნარჩენები საბოლოოდ 2006 წელს დაინგრა.

2011 წლის იანვარში დაიწყო ფორესტჰილის სეისმიური მოდიფიკაციის პროექტი რომლის ბიუჯეტი 74.4 მლნ აშშ დოლარს შეადგენდა. ხიდის თვითღირებულება 13 მლნ აშშ დოლარამდეა.
## საინტერესო ცნობები 
### მასობრივ კულტურაში 
* ფორესტჰილის ხიდის ნახვა შესაძლებელია ჰოლივუდური ფილმის, „სამი იქსის“ (2002) დასაწყისში, სადაც ვინ დიზელის პერსონაჟი ატარებს მოპარულ წითელ Chevrolet Corvette-ს, შემდეგ მანქანასთან ერთად გადაეშვება ხიდიდან და მიწისკენ შუა გზაში პარაშუტით მანქანიდან გადახტება.
* ამ ხიდის ნახვა ასევე შესაძლებელია ფილმებში „შიშველი სიმართლე“ (2009) და „ფანტომი“ (1996).
### რეკორდები 
* 1973-1979 წლებში ითვლებოდა უმაღლეს ხიდად მსოფლიოში.
## იხილეთ აგრეთვე 
* კალიფორნია

## სქოლიო 
კატეგორია:აშშ-ის ხიდები
კატეგორია:კალიფორნიის ხიდები
ბელიზის დროშა

**ბელიზის დროშა** — ბელიზის სახელმწიფო სიმბოლო გერბსა და ჰიმნთან ერთად. მიღებულია 1981 წლის 21 სექტემბერს. ბელიზის თანამედროვე დროშას საფუძვლად ბრიტანეთის ჰონდურასის (ბელიზის სახელი ბრიტანეთის კოლონიად ყოფნისას) დროშა დაედო. აღსანიშნავია, რომ ბელიზი პრაქტიკულად ერთადერთი სუვერენული ქვეყანაა, რომლის დროშაზეც ადამიანები არიან გამოსახულნი.

## ისტორიული დროშები 

File:Flag of British Honduras (1870–1919).svg|ბრიტანეთის ჰონდურასის დროშა 1870-1919 წლებში
File:Flag of British Honduras (1919–1981).svg|ბრიტანეთის ჰონდურასის დროშა 1919-1981 წლებში
File:Flag of Belize (1950-1981).svg|ბელიზის არაოფიცი-ალური სამოქალაქო დროშა 1950-1981 წლებში. მის საფუძ-ველზე შეიქმნა ბე-ლიზის თანამედროვე დროშა
File:Flag of the Governor-General of Belize.svg|ბელიზის გენერალ-გუბერნატორის დროშა 1981 წლიდან

## იხილეთ აგრეთვე 
* ბელიზის გერბი

## რესურსები ინტერნეტში 
* ბელიზის დროშა 

კატეგორია:ბელიზის ეროვნული სიმბოლოები
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით
ბანსკა-ბისტრიცის რაიონი

**ბანსკა-ბისტრიცის რაიონი** () — რაიონი სლოვაკეთში. მდებარეობს ბანსკა-ბისტრიცის მხარეში. რაიონის ადმინისტრაციული ცენტრია ქალაქი ბანსკა-ბისტრიცა. რაიონის ფართობი — 809 კმ², მოსახლეობა — 111 946 ადამიანი (2001 წლის აღწერის მონაცემები). რაიონი მოიცავს 1 ქალაქსა და 41 სოფელს.

## სტატისტიკური მონაცემები (2001) 
**ეროვნული შემადგენლობა:**
* სლოვაკები 95,4 %
* ჩეხები 1,2 %
* ბოშები 0,6 %

**კონფესიური შემადგენლობა:**
* კათოლიკეები 49,1 %
* ლუთერანები 17,4 %
* ბერძენ-კათოლიკეები 0,9 %

## რესურსები ინტერნეტში 
* ბანსკა-ბისტრიცის რაიონი  

კატეგორია:ბანსკა-ბისტრიცის მხარის რაიონები
ბრეზნოს რაიონი

**ბრეზნოს რაიონი** () — რაიონი სლოვაკეთში. მდებარეობს ბანსკა-ბისტრიცის მხარეში. რაიონის ადმინისტრაციული ცენტრია ქალაქი ბრეზნო. რაიონის ფართობი — 1265 კმ², მოსახლეობა — 65 785 ადამიანი (2001 წლის აღწერის მონაცემები). რაიონი მოიცავს 1 ქალაქსა და 29 სოფელს.

## სტატისტიკური მონაცემები (2001) 
**ეროვნული შემადგენლობა:**
* სლოვაკები 94,7 %
* ბოშები 3,6 %
* ჩეხები 0,6 %

**კონფესიური შემადგენლობა:**
* კათოლიკეები 75,4 %
* ლუთერანები 4,6 %
* ბერძენ-კათოლიკეები 4,3 %

## რესურსები ინტერნეტში 
* ბრეზნოს რაიონი  

კატეგორია:ბანსკა-ბისტრიცის მხარის რაიონები
რპგ-7გ

მინი|300x300პქ|ქართული წარმოების ხელის ტანკსწინააღმდეგო ყუმბარსატყორცნი რპგ-7 გასროლის დროს.
**რპგ-7გ** — ქართული წარმოების ხელის ტანკსაწინააღმდეგო რეაქტიული ყუმბარსატყორცნი. მისი დანიშნულებაა მოწინააღმდეგის მძიმედ დაჯავშნული ტანკების, მსუბუქი ჯავშანტექნიკის, საცეცხლე წერტილების და ცოცხალი ძალის განადგურება. ყუმბარსატყორცნით შესაძლებელია მსოფლიოს სხვადასხვა ქვეყანაში წარმოებული ასეულობით ტიპის 40 მმ კალიბრის კუმულაცური, ტანდემურ-კუმულაციური, მსხვრევადი, მსხვრევად-კუმულაციური, თერმობარული და სხვა ტიპის  ყუმბარების გასროლა. 

## ისტორია 
სახელმწიფო სამხედრო სამეცნიერო-ტექნიკური ცენტრი „დელტა“ რპგ-7 ტიპის ტანკსაწინააღმდეგო ყუმბარსატყორცნებს სერიულად XX საუკუნის 90-იან წლებში ამზადებდა. 2011 წლიდან კი აღნიშნული ყუმბარმტყოცნების წარმოება ახალი მასშტაბებით განახლდა. ყუმბარსატყორცნებით შეიარაღებულია საქართველოს შეიარაღებული ძალების რეგულარული და სარეზერვო ქვედანაყოფები. 
## ტექნიკური მხარე 
ხელის ტანკსაწინააღმდეგო ყუმბარსატყორცნი რპგ-7 გამოიყენება მოწინააღმდეგის მძიმე და მსუბუქი ჯავშანტექნიკის დაზიანებისთვის, რისთვისაც მის საბრძოლო მასალაში შედის სხვადასხვა ტიპის და ტექნიკური მონაცემების მქონე კუმულაციური მოქმედების რეაქტიული გასროლები. ქვეითი ცოცხალი ძალის დასაზიანებლად კი ყუმბარსატყორცნზე გამოიყენება მსხვრევადი რეაქტიული გასროლები. 

thumb|300px|რპგ-7 ის საშტატო გასროლები

**ტაქტიკურ-ტექნიკური მონაცემები**

*ლულის კალიბრი - 40 მმ
*ყუმბარსატყორცნის სიგრძე - 950 მმ
*ცარიელი ყუმბარსატყორცნის მასა - 5.83 კგ
*მაქსიმალური სამიზნე მანძილი - 500 მ
*მაქსიმალური სროლის მანძილი - 1000 მ
*ლულის რესურსი - 1000 გასროლა
*ყუმბარის ფრენის სიჩქარე - 112-145 მ/წმ
*ოპტიკური სამიზნე - პგო-7ვ
*საბრძოლო მასალა - რპგ-7 ის ნებისმიერი ტიპის გასროლა.  

## რესურსები ინტერნეტში 
*ქართული წარმოების ტანკსაწინააღმდეგო ყუმბარმტყორცნი RPG-7G, სამხედრო ანალიტიკური საიტი www.geo-army.ge;
*ხელის ტანკსაწინააღმდეგო ყუმბარმტყორცნი – რპგ-7გ
კატეგორია:საბრძოლო იარაღები
ველკი-კრტიშის რაიონი

**ველკი-კრტიშის რაიონი** () — რაიონი სლოვაკეთში. მდებარეობს ბანსკა-ბისტრიცის მხარეში. რაიონის ადმინისტრაციული ცენტრია ქალაქი ველკი-კრტიში. რაიონის ფართობი — 849 კმ², მოსახლეობა — 46 597 ადამიანი (2001 წლის აღწერის მონაცემები). რაიონი მოიცავს 2 ქალაქსა და 69 სოფელს.

## სტატისტიკური მონაცემები (2001) 
**ეროვნული შემადგენლობა:**
* სლოვაკები 68,0 %
* უნგრელები 27,4 %
* ბოშები 1,8 %
* ჩეხები 0,5 %

**კონფესიური შემადგენლობა:**
* კათოლიკეები 70,9 %
* ლუთერანები 15,8 %

## რესურსები ინტერნეტში 
* ველკი-კრტიშის რაიონი  

კატეგორია:ბანსკა-ბისტრიცის მხარის რაიონები
ჟიარ-ნად-ჰრონომის რაიონი

**ჟიარ-ნად-ჰრონომის რაიონი** () — რაიონი სლოვაკეთში. მდებარეობს ბანსკა-ბისტრიცის მხარეში. რაიონის ადმინისტრაციული ცენტრია ქალაქი ჟიარ-ნად-ჰრონომი. რაიონის ფართობი — 518 კმ², მოსახლეობა — 48 053 ადამიანი (2001 წლის აღწერის მონაცემები). რაიონი მოიცავს 2 ქალაქსა და 33 სოფელს.

## სტატისტიკური მონაცემები (2001) 
**ეროვნული შემადგენლობა:**
* სლოვაკები 95,6 %
* ბოშები 1,2 %
* ჩეხები 0,7 %

**კონფესიური შემადგენლობა:**
* კათოლიკეები 73,6 %
* ლუთერანები 2,8 %

## რესურსები ინტერნეტში 
* ჟიარ-ნად-ჰრონომის რაიონი  

კატეგორია:ბანსკა-ბისტრიცის მხარის რაიონები
ზვოლენის რაიონი

**ზვოლენის რაიონი** () — რაიონი სლოვაკეთში. მდებარეობს ბანსკა-ბისტრიცის მხარეში. რაიონის ადმინისტრაციული ცენტრია ქალაქი ზვოლენი. რაიონის ფართობი — 759 კმ², მოსახლეობა — 67 650 ადამიანი (2001 წლის აღწერის მონაცემები). რაიონი მოიცავს 2 ქალაქსა და 23 სოფელს.

## სტატისტიკური მონაცემები (2001) 
**ეროვნული შემადგენლობა:**
* სლოვაკები 96,1 %
* ჩეხები 1,1 %
* ბოშები 1,0 %

**კონფესიური შემადგენლობა:**
* კათოლიკეები 51,5 %
* ლუთერანები 21,0 %

## რესურსები ინტერნეტში 
* ზვოლენის რაიონი  

კატეგორია:ბანსკა-ბისტრიცის მხარის რაიონები
დაუნორუბიცინი

მინი|მარჯვნივ|დაუნორუბიცინი
**დაუნორუბიცინი** (, ) — ანტრაციკლინური ანტიბიოტიკებიდან ერთ-ერთი, ციტოსტატიკური პრეპარატი, რომელიც ცნობილია 1960-იანი წლებიდან.

პროდუცირდება *Streptomyces coeruleorubidus* ან *Streptomyces peucetius* მიკროორგანიზმებით. თრგუნავს გრამდადებითი ბაქტერიებისა და მიკობაქტერიების ზრდას, მაგრამ დაბალ აქტიურობას ავლენს გრამუარყოფითი ბაქტერიების მიმართ. გამოიყენება კიბოს ქიმიოთერაპიაში, აგრეთვე გამშვები მასალის სახით გამოიყენება სხვა ანტრაციკლური ანტიბიოტიკების წარმოებაში (დოქსორუბიცინი, ეპირუბიცინი, იდარუბიცინი და სხვა). დაუნორუბიცინის მოლეკულა შედგება ტეტრაციკლური ანტრაქინოიდურ აგლიკონ დაუნორუბიცინონისგან, რომელიც გლიკოზიდური ბმითაა დაკავშირებული ამინოშაქარ დაუნოზამინთან. სინონიმები: რუბომიცინი, რუბიდომიცინი, დაუნომიცინი.

## სქოლიო
კატეგორია:ანტიბიოტიკები
კატეგორია:ანტრაციკლინები
კატეგორია:ინტერკალანტები
პოლტარის რაიონი

**პოლტარის რაიონი** () — რაიონი სლოვაკეთში. მდებარეობს ბანსკა-ბისტრიცის მხარეში. რაიონის ადმინისტრაციული ცენტრია ქალაქი პოლტარი. რაიონის ფართობი — 505 კმ², მოსახლეობა — 23 594 ადამიანი (2001 წლის აღწერის მონაცემები). რაიონი მოიცავს 1 ქალაქსა და 21 სოფელს.

## სტატისტიკური მონაცემები (2001) 
**ეროვნული შემადგენლობა:**
* სლოვაკები 96,1 %
* ბოშები 1,5 %
* უნგრელები 1,2 %

**კონფესიური შემადგენლობა:**
* კათოლიკეები 57,5 %
* ლუთერანები 21,8 %

## რესურსები ინტერნეტში 
* პოლტარის რაიონი  

კატეგორია:ბანსკა-ბისტრიცის მხარის რაიონები
რევუცის რაიონი

**რევუცის რაიონი** () — რაიონი სლოვაკეთში. მდებარეობს ბანსკა-ბისტრიცის მხარეში. რაიონის ადმინისტრაციული ცენტრია ქალაქი რევუცა. რაიონის ფართობი — 730 კმ², მოსახლეობა — 40 879 ადამიანი (2001 წლის აღწერის მონაცემები). რაიონი მოიცავს 3 ქალაქსა და 39 სოფელს.

## სტატისტიკური მონაცემები (2001) 
**ეროვნული შემადგენლობა:**
* სლოვაკები 69,4 %
* უნგრელები 22,0 %
* ბოშები 6,8 %
* ჩეხები 0,6 %

**კონფესიური შემადგენლობა:**
* კათოლიკეები 43,1 %
* ლუთერანები 18,4 %
* რეფორმატები 6,6 %
* იეჰოვას მოწმეები 1,5 %
* ბერძენ-კათოლიკეები 1,0 %

## რესურსები ინტერნეტში 
* რევუცის რაიონი  

კატეგორია:ბანსკა-ბისტრიცის მხარის რაიონები
ზარაფშანის მყინვარი

**ზარაფშანის მყინვარი** () — ხეობის ტიპის მყინვარი ტაჯიკეთში, ჰისარ-ალაის უდიდესი მყინვარი. სიგრძე 27,8 კმ, ფართობი 132,6 კმ². პირველად ზარაფშანის მყინვარი გაიარა ივანე მუშკეტოვის ექსპედიციამ 1880 წლის აგვისტოში.  

## სქოლიო
კატეგორია:ტაჯიკეთის მყინვარები
GNM-60 მყუდრო

thumb|270პქ|ბიკალიბრული ნაღმმტყორცნი GNM-60 „მყუდრო“
**ბიკალიბრული ნაღმმტყორცნი** — უხმაურო სროლის პორტატული ბიკალიბრული ნაღმმტყორცნი, რომელიც შექმნილია სახელმწიფო სამხედრო სამეცნიერო-ტექნიკური ცენტრი „დელტა“-ს მიერ 2011 წელს. „მყუდრო“-ს პროტოტიპი ცნობილი იყო „მუმუს“ სახელით, რომელზე მუშაობაც სსსტც „დელტაში“  XX-საუკუნის 90-იანი წლებიდან მიმდინარეობდა.  

## ტექნიკური მხარე 
ნაღმმტყორცნი განკუთვნილია სპეცდანიშნულების რაზმების და დივერსიული ჯგუფებისთვის უხმაურო ოპერაციების ჩასატარებლად. ნაღმმტყორცნიდან შესაძლებელია გასროლილ იქნას 40, 60 და 82 მმ კალიბრის ბიკალიბრული კონსტრუქციის მსხვრევადი ნაღმები,
ნაღმმტყორცნიდან უხმაურო სროლის შესაძლებლობა მისი სპეციფიკური კონსტრუქციიდან გამომდინარეობს, განსხვავებით ტრადიციული სქემით მოწყობილი ნაღმებისა „მყუდროს“ ნაღმის გამომგდები მუხტი თვითონ ნაღმში, სპეციალურ კამერაშია მოთავსებული. ნაღმის კუდშია ასევე მოთავსებული სპეციალური დგუშიც რომელიც ნაღმის ლულიდან გამოგდებას უზრუნველყოფს. გასროლისას წარმოქმნილი აირები ნაღმის კუდში ინახება და შედეგად გასროლისას ხმაურის დონე მხოლოდ 69 დეციბალია. 

thumb|270პქ|ბიკალიბრული ნაღმმტყორცნი GNM-60 „მყუდრო“ და მისი ნაღმი
thumb|270პქ|ბიკალიბრული ნაღმმტყორცნი GNM-60 „მყუდრო“ და მისი ნაღმი

**ტაქტიკურ-ტექნიკური მონაცემები - GNM-60 „მყუდრო“**

*ნაღმის კალიბრი - დიფერენცირებადი 40 დან 82 მმ-მდე
*ნაღმმტყორცნის სიგრძე - 395 მმ
*ნაღმმტყორცნის მასა - 2.5 კგ
**მინიმალური - 30°
**მაქსიმალური - 85°
*მაქსიმალური სროლის მანძილი - 450 მ
*საბრძოლო სწრაფსროლა - 25-30 გასროლა/წუთში
*ხმაურის დონე - 69 დბ
*ლულის რესურსი - 5000 გასროლა
*ნაღმის მასა - 1,2 კგ
*ნაღმის დაზიანების რადიუსი - 25 მეტრი

## რესურსები ინტერნეტში 
*უხმაურო ნაღმმტყორცნი - GNM-60 მყუდრო, სამხედრო ანალიტიკური ვებ გვერდი www.geo-army.ge;
კატეგორია:საბრძოლო იარაღები
გოჩა ხოჯავა

**გოჩა ხოჯავა** (დ. 16 მარტი, 1985, თბილისი) — ქართველი ფეხბურთელი, რომელიც თამაშობს საქართველოს უმაღლესი ლიგის კლუბ „რუსთავში“ ნახევარმცველის პოზიციაზე. ასევე აქვს რუსეთის მოქალაქეობა.

## ტიტულები 
* კვიპროსის ჩემპიონი (1): 2004/2005
* რუსეთის პირველი დივიზიონი ჩემპიონი (1): 2009
* რუსეთის პირველი დივიზიონი მეორე ადგილი (1): 2010
* საქართველოს თასის გამარჯვებული (1): 2011/2012
* კვიპროსის სუპერთასის გამარჯვებული (1): 2014/2015

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1985
კატეგორია:ქართველი ფეხბურთელები
კატეგორია:თბილისის მერანის ფეხბურთელები
კატეგორია:სკ თბილისის ფეხბურთელები
კატეგორია:ანორთოსისის ფეხბურთელები
კატეგორია:როსტოვის ფეხბურთელები
კატეგორია:რუსთავის მეტალურგის ფეხბურთელები
კატეგორია:მაჰაჩყალის ანჟის ფეხბურთელები
კატეგორია:ნიჟნი ნოვგოროდის ვოლგას ფეხბურთელები
კატეგორია:გორის დილას ფეხბურთელები
კატეგორია:ხაბაროვსკის სკა-ენერგიას ფეხბურთელები
კატეგორია:ვლადიკავკაზის ალანიას ფეხბურთელები
კატეგორია:ლარნაკას აეკის ფეხბურთელები
კატეგორია:სახალინის ფეხბურთელები
კატეგორია:დაბადებული 16 მარტი
კატეგორია:ცოცხალი ადამიანები
პდმ-1

thumb|300px|ქართული წარმოების ერთჯერადი ყუმბარმტყორცნი პდმ-1

**პდმ-1** — ხელის ერთჯერადი ყუმბარმტყორცნი. შექმნილია სახელმწიფო სამხედრო სამეცნიერო-ტექნიკური ცენტრი „დელტა“-ს მიერ 2012 წელს.

## ტექნიკური მხარე 
ერთჯერადი ყუმბარმტყორცნი პდმ-1 განკუთვნილია მოწინააღმდეგის მსუბუქად შეჯავშნული ჯავშანტექნიკის გასანადგურებლად.
გამშვები მილი მინაპლასტიკისგანაა დამზადებული, რომელშიც მოთავსებულია ქართული კონსტრუქციის მსხვრევადი ყუმბარა. მიზანში მოხვედრისას ყუმბარის ნსმხვრევები გამჭოლად ხვრეტენ ისეთ ჯავშანმანქანების გვერდითა ჯავშანს როგორებიცაა ბმპ-1/2,ბტრ-70/80, ბმდ-1/2 და ასე შემდეგ.

სალაშქრო მდგომარეობაში ყუმბარმტყორცნის გამშვები მილი ორივე მხრიდან სპეციალური ხუფებით ჰერმეტულადაა დალუქული. ყუმბარმტყორცნის სამიზნე მოწყობილობა შედგება წინა მუშკისგან და უკანა დიოპტრისგან. მუშკაზე დატანებულია მანძილის ნიშნულები - 50, 150 და 250 მეტრზე დამიზნებით სროლისთვის.  
სალაშქრო მდგომარეობაში ყოფნისას დიოპტრი დაკეცილია და ზემოდან ეფარება სასროლ ღილაკს.

ყუმბარმტყორცნის საბრძოლო მდგომარეობაში მოსაყვანად საჭიროა უპირველეს ყოვლისა გავხსნათ წინა სამიზნე მუშკა, შემდეგ გამოვაძროთ დამცავი რგოლი, რის შედეგადად შეგვიძლია გავხსნათ უკანა დიოპტრული სამიზნეც და ყუმბარმტყორცნი მზადაა სასროლად.

სროლისას უკან წარმოიქმნება 30 მეტრი სიგრძის და 90º სექტორის დაზიანების ზონა, სადაც პირადი შემადგენლობის და საბრძოლო მასალების ყოფნა აკრძალულია. სატრანსპორტო-გამშვებ კონტეინერზე დაკრულია ყუმბარმტყორცნის ექსპლუატაციის ინსტრუქცია.

thumb|300px|პდმ-1ის სასხლეტი მექანიზმის დამცველი რგოლი და უკანა დიოპტრული სამიზნე

**ტაქტიკურ-ტექნიკური მონაცემები**

*დასახელება - პდმ-1 (PDM-1)
*კალიბრი - 72.5 მმ
*ყუმბარმტყორცნის სიგრძე - 700 მმ 
*ყუმბარმტყორცნის მასა - 2,9 კგ 
*მაქსიმალური სამიზნე მანძილი - 250 მ
*სროლის მანძილი - 50-600 მ
*ყუმბარის ტიპი - მსხვრევად-ფუგასური
*ყუმბარის ფრენის სიჩქარე - 144 მ/წმ 
*ნამსხვრევების დაზიანების რადიუსი - 24 მ

## რესურსები ინტერნეტში 
*ერთჯერადი ყუმბარმტყორცნი პდმ-1, სამხედრო ანალიტიკური საიტი www.geo-army.ge;

კატეგორია:საბრძოლო იარაღები
რიმავსკა-სობოტის რაიონი

**რიმავსკა-სობოტის რაიონი** () — რაიონი სლოვაკეთში. მდებარეობს ბანსკა-ბისტრიცის მხარეში. რაიონის ადმინისტრაციული ცენტრია ქალაქი რიმავსკა-სობოტა. რაიონის ფართობი — 1471 კმ², მოსახლეობა — 82 970 ადამიანი (2001 წლის აღწერის მონაცემები). რაიონი მოიცავს 3 ქალაქსა და 104 სოფელს.

## სტატისტიკური მონაცემები (2001) 
**ეროვნული შემადგენლობა:**
* სლოვაკები 52,3 %
* უნგრელები 41,3 %
* ბოშები 4,7 %
* ჩეხები 0,5 %

**კონფესიური შემადგენლობა:**
* კათოლიკეები 54,2 %
* ლუთერანები 12,8 %
* რეფორმატები 9,9 %
* იეჰოვას მოწმეები 0,8 %

## რესურსები ინტერნეტში 
* რიმავსკა-სობოტის რაიონი  

კატეგორია:ბანსკა-ბისტრიცის მხარის რაიონები
ზარაფშანი

**ზარაფშანი** (, , ) — მდინარე ცენტრალურ აზიაში, ტაჯიკეთსა და უზბეკეთში. სათავე აქვს ტაჯიკეთში, ზარაფშანის მყინვარზე, ზღვის დონიდან 2750 მ სიმაღლეზე. სიგრძე 877 კმ, აუზის ფართობი 41 860 კმ². სათავიდან 300 კმ მანძილზე მიედინება ვიწრო და ღრმა ხეობაში, ფანჯიკენტის ქვემოთ კი — ვაკეზე. სამარყანდთან მდინარე ორ ტოტად იყოფა (აქდარია, ყარადარია), რომლებიც ყიშლაყ ხათირჩისთან კვლავ ერთდებიან. ქვემო დინებაში ზარაფშანს ეწოდება ყარაქოლდარია, აქ მდებარეობს ბუხარისა და ყარაქოლის ოაზისები. ზარაფშანი შრება და ვერ აღწევს მდინარე ამუდარიამდე. იკვებება თოვლისა და მყინვარის წყლით. ზარაფშანის წყალი მთლიანად იხარჯება მორწყვაზე. აგებულია წყალსაცავები. ქვემო დინებაში ზარაფშანში არხით შედის ამუდარიის წყალი. ზარაფშანის ნაპირზეა ქალაქები: სამარყანდი, ბუხარა, ნავოი, ქათაყურღანი, ქაგანი. მდინარეს ზემოთში მათჩა ეწოდება. საშუალო წლიური ხარჯი მაგიანის შესართავის ქვემოთ 162 მ³/წმ.

## რესურსები ინტერნეტში 
კატეგორია:ტაჯიკეთის მდინარეები
კატეგორია:უზბეკეთის მდინარეები
ზარაფშანის ქედი

**ზარაფშანის ქედი** ( ) — ქედი შუა აზიაში, პამირ-ალაის სისტემაში, მდინარე ზარაფშანიდან სამხრეთით. განფენილია ტაჯიკეთისა და უზბეკეთის ტერიტორიებზე. სიგრძე დაახლოებით 370 კმ. აღმოსავლეთით მდინარე ფანდარიამდე წარმოადგენს ვიწრო ქედს, რომელზედაც აღმართულია 4500-5000 მ სიმაღლის მწვერვალები. ზარაფშანის ქედის ცენტრალური ნაწილი ჩრდილოეთიდან სამხრეთისაკენ მაღლდება (უმაღლესი მწვერვალი ჩიმთარგა, 5489 მ) და მყინვარებით არის დაფარული. სულ ქედზე არის 560 მყინვარი, რომელთა საერთო ფართობია 270 კმ². ზარაფშანის ქედი ძირითადად აგებულია კრისტალური ფიქლებითა და კირქვებით, ნაწილობრივ, გრანიტებით. დამახასიათებელია კარსტი. კალთებზე არის მეჩხერი ტყე, მთის სტეპი და ალაგ-ალაგ ალპური მდელო. განვითარებულია ტურიზმი.

## რესურსები ინტერნეტში 
კატეგორია:ტაჯიკეთის ქედები
კატეგორია:უზბეკეთის ქედები
სლოვაკეთის სამოთხის ეროვნული პარკი

**სლოვაკეთის სამოთხის ეროვნული პარკი** (სლოვაკ. Národný park Slovenský raj) — ერთ-ერთი სლოვაკეთის ცხრა ეროვნული პარკიდან. პარკის ფართობი შეადგენს 197,63 კმ2-ს, ბუფერული არეალი კი 130,11 კმ2-ს, რითაც მხოლოდ პიენინის ეროვნულ პარკს აღემატება.

პირველი დაცული ტერიტორია ამ ადგილას 1890 წელს შეიქმნა, 1964 წლის 21 აგვისტოს სლოვაკეთის სამოთხის ტერიტორიაზე სლოვაკეთის პირველი დაცული ლანდშაფტი შეიქმნა. დაცულმა ტერიტორიამ ეროვნული პარკის სტატუსი 1988 წლის 18 იანვარს მიიღო. 2000 წელს დობჟინსკას ყინულის მღვიმე იუნესკოს მსოფლიო მემკვიდრეობის ძეგლი გახდა.

File:Slovensky raj 01.jpg|
File:Slovensky raj 02.jpg|
File:Dedinky and Palcmanska masa.jpg|

## იხილეთ აგრეთვე 
* სლოვაკეთის ეროვნული პარკების სია

## რესურსები ინტერნეტში 
* სლოვაკეთის სამოთხის ეროვნული პარკი  

კატეგორია:სლოვაკეთის ეროვნული პარკები
კატეგორია:1988 წელს დაარსებული დაცული ტერიტორიები
ქუმბუს მყინვარი

**ქუმბუს მყინვარი** — ხეობის ტიპის მყინვარი ჰიმალაიში, ქუმბუს რეგიონში, ჩრდილო-აღმოსავლეთ ნეპალში. სიგრძე 22 კმ. მყინვარის მთავარი სათავე ქვაბულში იწყება, რომელიც ევერესტის სამხრეთ-დასავლეთი კალთებითაა შემოსაზღვრული. ქვაბულის შესართავის რაიონში იგი გადადის 700 მეტრიან ყინულვარდნილში — ეგრეთ წოდებულ ქუმბუს ყინულვარდნილში. ფირნის ხაზი 5700–5900 მ სიმაღლეზეა. ყინულვარდნილის შემდეგ მყინვარი უხვევს სამხრეთ-სამხრეთ-დასავლეთისაკენ და მარჯვნიდან ღებულობს რამდენიმე დიდ შენაკადს. მყინვარის ენის მოძრაობის სიჩქარეა 180 მ წელიწადში. მასზე გვხვდება 20–30 მ სიმაღლის სერაკები. მყინვარის ენა მთავრდება 4600 მ სიმაღლეზე.

## ლიტერატურა 
* Jamie McGuinness: Trekking in the Everest Region. Trailblazer Publications, 5. Auflage 2007, ISBN 1-873756-99-2.

კატეგორია:ნეპალის მყინვარები
მუჰამედ III (გრანადა)

**მუჰამედ III** (; დ. 15 აგვისტო, 1257, გრანადა, ალ-ანდალუსია — გ. 7 აპრილი, 1314, ალმუნეკარი) — გრანადის ამირა 1302-1309 წლებში.

## ბიოგრაფია 
მუჰამედ III სამეფო ტახტზე ავიდა მამის მოწამვლის შემდეგ. მმართველობის პირველ წლებში მამამისის საგარეო პოლიტიკის კურსს აგრძელებდა. მხარს უჭერდა მაროკოს მარინიდების დინასტიას კასტილიისა და ლეონის სამეფოს საწინააღმდეგოდ. 1303 წელს სტრატეგიული ციხესიმაგრე ბედმარი დაიპყრეს. ამავე წელს მარინიდების დახმარებით დაიპყრო ტლემსენი და ხელშეკრულება გააფორმა არაგონის მეფე ხაიმე II-სთან. 1304 წლიდან მუჰამედ III-მ რადიკალურად შეცვალა საგარეო პოლიტიკა და კასტილიის სამეფოს მოკავშირე გახდა. ამის შედეგად მას უამრავი მუსლიმი დაუირისპირდა გრანადის საამიროში, შედეგად 1309 წელს საკუთარმა ძმამ დაამხო და გადაასახლა ალმუნეკარში. 1314 წელს აჯანყების დროს დაბრუნდა გრანადაში, რათა ტახტზე ასულიყო, მაგრამ შეიპყრეს და მოკლეს.

მუჰამედ III საკმაოდ განათლებული იყო. იცოდა ლათინური და ძველი ბერძნული ენა. კითხულობდა ანტიკურ წარწერებს, პირადად ხელმძღვანელობდა ალჰამბრის მშენებლობას.

## ლიტერატურა 
* Harvey, Leonard Patrick. *Islamic Spain 1250 to 1500*. University of Chicago Press, 1992
* *The Alhambra From the Ninth Century to Yusuf I (1354)*. vol. 1. Saqi Books, 1997

კატეგორია:გრანადის ამირები
კატეგორია:დაბადებული  15 აგვისტო
კატეგორია:დაბადებული 1257
კატეგორია:გარდაცვლილი 7 აპრილი
კატეგორია:გარდაცვლილი 1314
კატეგორია:ტახტიდან გადამდგარი მონარქები
თბილისი 2015

**თბილისი 2015** — პატარა ქალაქი თბილისის ზღვასთან, სადაც ჩატარდა ევროპის ახალგაზრდული ოლიმპიური  ფესტივალი. თბილისში კონტინენტის 49 ქვეყნის 3800-მდე სპორტსმენმა მოიყარა თავი. ევროპულ სტანდარტებზე მოწესრიგდა სპორტული ინფრასტრუქტურა და აშენდა ოლიმპიური ქალაქი. ოლიმპიადის გახსნის ცერემონია ჩატარდა 2015 წლის 26 ივლისს. 2010 წლის 27 ნოემბერს ბელგრადში ევროპის ოლიმპიური კომიტეტების გენერალურ ასამბლეაზე გამართულ კენჭისყრაზე, ევროპის ოლიმპიური ოჯახის გადაწყვეტილებით, თბილისმა ჩეხეთის ქალაქი ბრნო ხუთი ხმით დააცილა ფესტივალის მასპინძლობას. 

## სქოლიო 
კატეგორია:ზაფხულის ოლიმპიური თამაშები
კატეგორია:თბილისი
ტანკსაწინააღმდეგო ნაღმი რდ-7

thumb|300px|ტანკსაწინააღმდეგო ბორტსაწინააღმდეგო ნაღმი რდ-7

**ტანკსაწინააღმდეგო ბორტსაწინააღმდეგო ნაღმი რდ-7** — დაპროექტდა და შეიქმნა სახელმწიფო სამხედრო სამეცნიერო-ტექნიკური ცენტრი „დელტა“-ში 2012 წელს.
ნაღმის დანიშნულებაა მძიმედ დაჯავშნული ტანკების, ქვეითთა საბრძოლო მანქანების და ჯავშანტრანსპორტიორების განადგურება გვერდითი პროექციიდან მოხვედრით. ნაღმი რდ-7 განეკუთვნება საინჟინრო საბრძოლო მასალების სახეობას და მისი პირდაპირი დანიშნულებაა მოწინააღმდეგის სატანკო კოლონების გადაადგილების შეფერხება, ტექნიკის მწყობრიდან გამოყვანა ან სრული განადგურება. 

thumb|300px|ტანკსაწინააღმდეგო ბორტსაწინააღმდეგო ნაღმი რდ-7 და მისი დისტანციური მართვის პულტი

## ტექნიკური მხარე 
ნაღმის მოქმედება დაფუძნებულია ეგრეთ წოდებული დარტყმითი ბირთვის პრინციპზე. მისი დეტონაციისას წარმოიქმნება ისრისებური ფორმის ჯავშანგამტანი სხეული, რომელიც ჯავშანმანქანის ბორტის ჯავშანს კინეტიკური ენერგიით ხვრეტს. ნაღმს შეუძლია მარტივად გაარღვიოს პირველი თაობის დინამიკური დაცვის კომპლექსებით დაცული ტანკების გვერდითი ჯავშანიც. საბრძოლო მდგომარეობაში ნაღმის დეტონაცია ხორციელდება ოპერატორის მიერ დისტანციურად ან ავტონომიურად ნაღმზე დამაგრებული სითბური და სეისმური სენსორების საშუალებით.

thumb|300px|ტანკსაწინააღმდეგო ბორტსაწინააღმდეგო ნაღმი რდ-7 უკანა ხედი
thumb|300px|დარტყმითი ბირთვის მოქმედების პრინციპი

**ტექნიკური მონაცემები**

*დასახელება - რდ-7  
*მასა - 32 კგ
*ფეთქებადი ნივთიერების მასა - 17,5 კგ 
*კალიბრი - 206 მმ
*მოქმედების დიაპაზონი - 5-50 მეტრი
*ჯავშანგამტანობა - 110 მმ
*საბრძოლო ექსპლუატაციის ტემპერეტურული დიაპაზონი -  -40°C დან 60°C მდე.
*ჯავშნის გარღვევის დიამეტრი -  120 მმ

## რესურსები ინტერნეტში 
*ტანკსაწინააღმდეგო ბორტსაწინააღმდეგო ნაღმი რდ-7, სამხედრო ანალიტიკური საიტი www.geo-army.ge;

კატეგორია:საბრძოლო იარაღები
საიდუმლო მასალები (ფილმი)

„**საიდუმლო მასალები**“ (, აგრეთვე ცნობილი როგორც „**საიდუმლო მასალები: შეებრძოლე მომავალს**“, ) — 1998 წლის ამერიკული სამეცნიერო ფანტასტიკისა და თრილერის ჟანრის ფილმი, რომლის სცენარის ავტორები არიან კრის კარტერი და ფრენკ სპოტნიცი, ხოლო რეჟისორი - რობ ბოუმენი. ეს არის რიგით პირველი სრულმეტრაჟიანი ფილმი „საიდუმლო მასალების“ სერიაში, რომელიც შექმნილია კრის კარტერის მიერ. სერიალში ძირითადად მოთხრობილია გამოგონილი გაუხსნელი საქმეების შესახებ, რომლებსაც იძიებენ გამოძიების ფედერალური ბიუროს აგენტები, ფოქს მალდერი (დევიდ დუხოვნი) და დანა სკალი (ჯილიან ანდერსონი). ისინი ამ ფილმშიც მონაწილეობენ, ისევე, როგორც მიტჩ პილეჯი (უოლტერ სკინერი) და უილიამ ბ. დეივისი (მწეველი). *შეებრძოლე მომავალს* არის ფილმის ქვესათაური.

სიუჟეტის მიხედვით, მალდერი და სკალი, რომლებიც დააშორეს საიდუმლო მასალებთან მუშაობას, იძიებენ ფედერალური შენობის აფეთქების საქმეს. ისინი აღმოაჩენენ სახელმწიფო შეთქმულებას, რომლის მიღმაც იმალება ჭეშმარიტება დედამიწის უცხოპლანეტელთა მიერ კოლონიზაციაზე. სერიალის ქრონოლოგიის კონტექსტში, ფილმში მოთხრობილ მოვლენებს ადგილი აქვს სერიალის მეხუთე სეზონის ეპიზოდს *The End* და მეექვსე სეზონის ეპიზოდს *The Beginning* შორის.

კრის კარტერმა სრულმეტრაჟიანი ფილმის შექმნა გადაწყვიტა სერიალის მითოლოგიის უფრო ვრცელი მასშტაბებით ჩვენების და აგრეთვე მათი მოზიდვის მიზნით, ვინც სერიალს მანამდე არ უყურებდა. სცენარი მან 1996 წლის ბოლოს სპოტნიცთან ერთად დაწერა. გადაღება, რომელიც 1997 წლის ბოლოს, სერიალის მეოთხე სეზონის დასასრულს დაიწყო, დააფინანსა Fox-მა. კარტერმა შეკრიბა სერიალის გუნდი და მოიწვია ცნობილი მსახიობები, რომელთა შორის იყვნენ ბლაით დენერი და მარტინ ლანდაუ. ფილმის კოდური სამუშაო სახელწოდება იყო *Project Blackwood*. მარკ სნოუმ კვლავ იმუშავა ფილმის მუსიკაზე და ორკესტრული ნაწილიც დაწერა.

ფილმის პრემიერა გაიმართა 1998 წლის 19 ივნისს, აშშ-ში. კრიტიკოსების შეფასებები ერთმანეთისგან გამორჩეული იყო. მიუხედავად იმისა, რომ ბევრს მოეწონა ფილმის სტილი და ეფექტები, იყვნენ ისეთებიც, რომლებმაც სიუჟეტი ვერ გაიგეს და მათთვის ფილმი უფრო მეტად სერიალის ვრცელი ეპიზოდივით იყო. მეორე ფილმი, *საიდუმლო მასალები: მე მინდა მჯეროდეს* გამოვიდა 2008 წელს.

## მუსიკა
## რესურსები ინტერნეტში
* 
* 
* 
* 
* 

კატეგორია:1998 წლის ფილმები
კატეგორია:ამერიკული ფილმები
კატეგორია:20th Century Fox-ის ფილმები
კატეგორია:1990-იანი წლების სამეცნიერო ფანტასტიკური ფილმები
კატეგორია:ამერიკული სამეცნიერო ფანტასტიკური მოქმედებითი ფილმები
კატეგორია:ამერიკული სამეცნიერო ფანტასტიკური საშინელებათა ფილმები
კატეგორია:საიდუმლო მასალები (ფრენჩაიზი)
კატეგორია:რობ ბოუმენის ფილმები
საქართველოს ეროვნული პარკების სია

## იხილეთ აგრეთვე 
* საქართველოს დაცული ტერიტორიები

## რესურსები ინტერნეტში 
* დაცული ტერიტორიების სააგენტო

## სქოლიო
*
მატუშ ჩაკი

thumb|მატუშ ჩაკ ტრენჩინელი
**მატუშ ჩაკ ტრენჩინელი** (; დ. 1252 — გ. 18 მარტი, 1321) — უნგრელი მაგნატი. პეტერ I ჩაკის ვაჟი. დასავლეთ და ცენტრალური სლოვაკეთის (რომელიც ამ დროს უნგრეთის შემადგენლობაში შედიოდა) „უგვირგვინო მეფე“. სლოვაკების მას მიმართავდნენ მას როგორცს „პან ვაგას და ტატრს“ (pán Váhu a Tatier).

უნგურლი საგვარეული ჩაკი უძველესი დროიდან იღებდა ფესვებს ესტერგომის კომიტეტიდან და თანამედროვე სლოვაკეთის ტერიტორიაზე დიდ ტერიტორიებს ფლობდა. 1278 წელს დიურნკურტის ბრძოლაში მატუშ შაკი გერმანიის მეფე რუდოლფ I-ს ჩეხეთის მეფის, პრჟემისლ II ოტოკარის დამარცხებაში დაეხმარა. 1291 წელს მატუში სათავეში ჩაუდგა უნგრეთის მეფის, ანდრაშ III-ის ჯარს, რომელმაც გაანადგურა ბრატისლავას გარეუბნები გენრიხი და კიოსეკი. მადლობის ნიშნად მატუშ ჩაკმა ბრატისლავას ჟუპანის ტიტული მიიღო.

## ლიტერატურა 
* *Bertényi I., Diószegi I., Horváth J., Kalmár J., Szabó P.* Királyok Könyve. Magyarország és Erdély királyai, királynői, fejedelmei és kormányzói. Budapest, 2004.
* *Györffy György* István király és műve. Budapest, 1983.
* *Hóman B., Szekfű G.* Magyar Történet. Budapest, 1935.
* *Kristó Gyula* Csák Máté. Budapest, 1986.
* *Kučera Matúš* Cesta dejinami: Stredoveké Slovensko. Bratislava, 2002.
* *Macho, Peter* Matúš Čák Trenčiansky — slovenský kráľ? Bratislava: Academic Electronic Press, 2005.
* *Pór Antal* Trencsényi Csák Máté. Budapest, 1888.

კატეგორია:სლოვაკეთის მმართველები
კატეგორია:დაბადებული 1252
კატეგორია:გარდაცვლილი  18 მარტი
კატეგორია:გარდაცვლილი 1321
ლინუესის ბრძოლა

**ლინუესის ბრძოლა** — რეკონკისტის ბრძოლა. გაიმართა 1361 წლის 21 დეკემბერს უესაში (ხაენის პროვინცია, ესპანეთი), კასტილიის სამეფოსა და გრანადის საამიროს ჯარებს შორის. ბრძოლა დასრულდა კასტილიის სამეფოს გამარჯვებით. 

კასტილიის ჯარს მეთაურობდა კალატრავის ორდერის დიდი მაგისტრი დიეგო გარსია დე პადილია, ხოლო გრანადის საამიროს ჯარს ამირა მუჰამედ II. 

რამდენიმე თვის შემდეგ იგივე ჯარი, იმავე მეთაურებით, დაამარცხა მუსულმანთა ჯარმა გუადიქსის ბრძოლაში, რომელიც 1362 წლის ზამთარში გაიმართა. 

## ლიტერატურა 
* 

* 

* 

კატეგორია:რეკონკისტის ბრძოლები
კატეგორია:XIV საუკუნის ბრძოლები
კატეგორია:1361 წლის ბრძოლები
მუჰამედ IV (გრანადა)

**მუჰამედ IV** (; დ. 1315  — გ. 25 აგვისტო, 1333) — გრანადის ამირა 1325–1333 წლებში. მან მამამისი ისმაილ I შეცვალა სამეფო ტახტზე 10 წლის ასაკში. რეალური ძალაუფლება სასახლის გავლენიანი ადამიანების ხელში იყო, რომლებსაც სათავეში მუჰამედ IV-ის ბებია, ისმაილ I-ის დედა ედგათ. 

## ბიოგრაფია 
1330 წელს ალფონსო XI გრანადის წინააღმდეგ ჯვაროსნული ლაშქრობა წამოიწყო. კატილიელებმა ესტრელას ციხესიმაგრეს ალყა შემოარტყეს. 25 აგვისტოს გაიმართა ბრძოლა ალფონსო XI-ისა და მუჰამედ IV-ის ჯარებს შორის. ესტრელას ციხესიმაგრე გრანადელებმა დაკარგეს. 1331 წელს მუჰამედ IV-მ კასტილიის სამეფოზე ვასალური დამოკიდებულება აღიარა. 1333 წელს მარინიდებს დაეხმარა გიბრალტარის აღებაში. რის გამოც ალხესირასიდან გრანადაში მიმავალი გზაში მოკლეს. დაკრძალულია მალაგაში.

## ლიტერატურა 
* Historia de España Menéndez Pidal. Tomo VIII: El Reino Nazarí de Granada (1232—1492)
* *The Alhambra From the Ninth Century to Yusuf I (1354)*. vol. 1. Saqi Books, 1997

კატეგორია:გრანადის ამირები
კატეგორია:დაბადებული 1315
კატეგორია:გარდაცვლილი 25 აგვისტო
კატეგორია:გარდაცვლილი 1333
ელიზაბეთ ავსტრიელი (1526-1545)

**ელიზაბეთ ავსტრიელი** (, ; დ. 9 ივნისი, 1526, ლინცი — გ. 15 ივნისი, 1545, ვილნიუსი) — პოლონეთის დედოფალი ჰაბსბურგების გვარიდან. მეფე სიგიზმუნდ II ავგუსტის მეუღლე. 

## ბიოგრაფია
ელიზაბეთ ავსტრიელი ფერდინანდ I-ის და მისი ცოლის, ანა იაგელონის ქალიშვილი იყო. დაბადებიდან მალევე ელიზაბეთი პოლონეთის მეფე სიგიზმუნდ III-ზე დანიშნეს. ქორწილი 1543 წლის 5 მაისს შედგა, როდესაც ელიზაბეთი ჯერ მხოლოდ 16 წლის იყო. 

პოლონეთში ჩასვლის შემდეგ, სამეფო კარზე ელიზაბეთი აღმოჩნდა ჰაბსბურგებსა და მათ მოწინააღმდეგეებს შორის ბრძოლაში ჩართული. მტრული დამოკიდებულება ჩამოუყალიბდა დედამთლითან — ბონა სფორცასთან ხოლო მოგვიანებით მეუღლეც გაურბოდა მასთან სიახლოვეს, რადგან ვარაუდობენ, რომ ელიზაბეთი ეპილეფსიით იტანჯებოდა .

ამიტომ ვენაში და კრაკოვში მოსალოდნელი ქორწინებით ჰაბსბურგების და იაგელონების დინასტიების დაახლოვება აღარ მოხერხდა. ავსტრიელი პრინცესისადმი დამოკიდებულება პოლონეთის სასახლის კარზე განსაკუთრებით არამეგობრული იყო. 1544 წლის შემოდგომაზე ელიზაბეთი მეფესთან ერთად ლიტვაში გაემგზავრა. 19 წლის შესრულებიდან მალევე ის გარდაიცვალა. მას შვილები არ დარჩა. შემდგომში სიგიზუმნდ II ორჯერ დაქორწინდა, თუმცა ისე გარდაიცვალა, რომ კანონიერი მემკვიდრე. 1553—1572 წლებში დაქორწინებული იყო ელიზაბეთის დაზე, ეკატერინე ავსტრიელზე.

## ლიტერატურა
* Constantin von Wurzbach: Habsburg, Elisabeth von Oesterreich (1526—1545). Nr. 70. In: Biographisches Lexikon des Kaiserthums Oesterreich. Bd 6. Verlag L. C. Zamarski, Wien 1856—1891

კატეგორია:ჰაბსბურგები
კატეგორია:დაბადებული 9 ივნისი
კატეგორია:დაბადებული 1526
კატეგორია:გარდაცვლილი 15 ივნისი
კატეგორია:გარდაცვლილი 1545
კატეგორია:პოლონეთის დედოფლები
კატეგორია:ავსტრიის პრინცესები
კატეგორია:ეპილეფსიით გარდაცვლილები
კილის უნივერსიტეტი

**კილის უნივერსიტეტი** (გერმ. Christian-Albrechts-Universität zu Kiel) — უმაღლესი სასწავლებელი ქალაქ კილში, გერმანია. დაარსდა 1665 წელს. დღესდღეობით კილის უნივერსიტეტი არის უდიდესი, უძველესი და ყველაზე პრესტიჟული უმაღლესი სასწავლებელი შლეზვიგ-ჰოლშტაინის მხარეში.
## ფაკულტეტები 
ამჟამად კიელის უნივერსიტეტში არსებობს 8 ფაკულტეტი. ესენია:
* თეოლოგიის ფაკულტეტი
* სამართლის ფაკულტეტი
* ბიზნესის, ეკონომიკისა და სოციალურ მეცნიერებათა ფაკულტეტი
* მედიცინის ფაკულტეტი
* ხელოვნებისა და ჰუმანიტარულ მეცნიერებათა ფაკულტეტი
* მათემატიკისა და საბუნებისმეტყველო მეცნიერებათა ფაკულტეტი
* სოფლის მეურნეობისა და კვების მეცნიერებების ფაკულტეტი
* საინჟინრო მეცნიერების ფაკულტეტი

## რესურსები ინტერნეტში 
* კიელის უნივერსიტეტის გვერდი  

კატეგორია:შლეზვიგ-ჰოლშტაინის  უმაღლესი სასწავლებლები
კატეგორია:უნივერსიტეტები ანბანის მიხედვით
მუჰამედ V (გრანადა)

**მუჰამედ V** () —    გრანადის მე-8 და მე-11 ამირა ნასრიდების დინასტიიდან. საამიროს მართავდა 1354-1359 და 1362-1391 წლებში.  იუსუფ I-ის შვილი.

## ბიოგრაფია 
მუჰამედ V, მამის იუსუფ I-ის მკვლელობის შემდეგ ადის ტახტზე, თუმცა რეალური ძალაუფლება, დიდი ვეზირის, კასტილიელებთან მშვიდობის მომხრე რიდვანის ხელში იყო. 1359 წელს შეთქმულების შედეგად მუჰამედ V მაროკოში გააძევეს. 1362 წელს კასტილელების დახმარებით იგი კვლავ სამეფო ტახტს უბრუნდება და ქვეყანას მართავს 30 წლის განმავლობაში. ამირამ კასტილიაში  პედრო I მრისხანესა და ენრიკე II-ს შორის მიმდინარე დინასტიური ბრძოლები სათავისოდ გამოიყენა და დაიბრუნა ადრე დაკარგული ალხესირასი თავისი შემოგარენით. 1373 წელს ხელი მოაწერა ხელშეკრულებას ენრიკე II-სთან. 

ალჰამბრაში მუჰამედ V-ის დროს ააშენეს ლომების ეზო. 

გარდაიცვალა 1391 წელს გრანადაში. ტახტზე ადის მისი შვილი იუსუფ II. 

## ლიტერატურა 
* *The Alhambra From the Ninth Century to Yusuf I (1354)*. vol. 1. Saqi Books, 1997.
* *Pedro the Cruel of Castile 1350—1359* (The Medieval Mediterranean : Peoples, Economies and Cultures, 400—1453, Vol 6) by Clara Esto; Brill Academic Publishers, 1995
* ''The Three Great Sultans of al-Dawla al-Ismā'īliyya al-Naṣriyya Who Built the Fourteenth-Century Alhambra: Ismā'īl I, Yūsuf I, Muḥammad V (713—793/1314-1391)'' Antonio Fernández-Puertas, Journal of the Royal Asiatic Society, Third Series, Vol. 7, No. 1 (Apr., 1997), pp. 1-25

კატეგორია:გრანადის ამირები
კატეგორია:დაბადებული 1338
კატეგორია:გარდაცვლილი 1391
კატეგორია:დაბადებული 4 იანვარი
ლაიმდოტა სტრაუიუმა

**ლაიმდოტა სტრაუიუმა** (; დ. 24 თებერვალი, 1951) — ლატვიის პოლიტიკური მოღვაწე. ეკონომისტი. ლატვიის პრემიერ-მინისტრი 2014 წლის 22 იანვრიდან 2016 წლის 11 თებერვლამდე. სოფლის მეურნეობის მინისტრი 2011—2014 წლებში. 1997 წელს ბრიტანეთის სოფლის მეურნეობის ინსტიტუტის საპატიო წევრად აირჩიეს.  2008 წელს მიიღო ლატვიის რესპუბლიკის ღირსების მედალი.  

## რესურსები ინტერნეტში 
* CV ლატვიის მინისტრთა კაბინეტის საიტზე  

კატეგორია:ლატვიის პრემიერ-მინისტრები
კატეგორია:ლატვიელი ქალი პოლიტიკოსები
კატეგორია:ლატვიელი ეკონომისტები
კატეგორია:დაბადებული 1951
კატეგორია:ქალი პრემიერ-მინისტრები
კატეგორია:დაბადებული 24 თებერვალი
კატეგორია:XXI საუკუნის ქალი პრემიერ-მინისტრები
კატეგორია:ევროპის ქალი პრემიერ-მინისტრები
კატეგორია:ცოცხალი ადამიანები
12,7 მმ შაშხანა პდშპ

მინი|270პქ|ქართული წარმოების 12,7 მმ კალიბრის სნაიპერული შაშხანა „პდშპ“- სამი მოდიფიკაცია

**12,7 მმ კალიბრის სნაიპერული შაშხანა „პდშპ“** შექმნილია სახელმწიფო სამხედრო სამეცნიერო-ტექნიკური ცენტრი „დელტა“-ს მიერ. 
არსებობს შაშხანის სამი მოდიფიკაცია ერთმანეთისგან განსხვავებული წონით და ლულის სიგრძით. „პდშპ“ მსხვილკალიბრიანი ეგრეთ წოდებული ანტიმატერიული შაშხანების კლასს განეკუთვნება და მისი პირდაპირი დანიშნულებაა მოწინააღმდეგის მაღალი ღირებულების ობიექტების დაზიანება. როგორებიცაა რადიოლოკაციური სადგურები, შორსმსროლელი საარტილერიო დანადგარები, ოპერატიულ-ტაქტიკური სარაკეტო კომპლექსები, საზენიტო დანადგარები და სხვა. შაშხანა ასევე გამოიყენება ანტისნაიპერული დანიშნულებითაც, მისი საშუალებით ცოცხალი ძალის განადგურება 2 კმ-მდე მანძილზე შეიძლება.
მინი|270პქ|„პდშპ“-ს ორი მოდიფიკაცია მოკლე და გრძელი ლულებით
მინი|270პქ|„პდშპ“-ს პირველი ნიმუში გრძელი ლულით

## ტექნიკური მხარე 
შაშხანა წარმოდგენილია სამი მოდიფიკაციით, საიდანაც ორი გრძელულიანია ერთი კი მოკლელულიანი. 
„პდშპ“-ზე გამოიყენება საბჭოთა სტანდარტის 12,7X108 მმ კალიბრის ვაზნები, თვითონ შაშხანა კი შექმნილია ბულპაპის კონსტრუქციით, რაც იმას ნიშნავს რომ შაშხანის მჭიდი, საკეტი და სასხლეტი მექანიზმი გადატანილია სახელურის უკან.
გრძელულიან მოდიფიკაციებზე მჭიდი ხუთვაზნიანია, საიდანაც ლულაში ვაზნების მიწოდება წარმოებს გრძივად მოსრიალე მექანიკური საკეტით.
მოკლელულიან მოდიფიკაციას არ გააჩნია მჭიდი და სროლა ცალკეული დატენვით წარმოებს. 
შაშხანები აღჭურვილია წინა ორფეხა საყრდენით და რეგულირებადი უკანა საყრდენი ფეხით. 
სამივე მოდიფიკაციის შაშხანაზე დაყენებულია პიკატინის მიმმართველი რელსი, რომელზეც შესაძლებელია დაყენდეს სხვადასხვა ტიპის სამიზნე მოწყობილობები. ლულის ბოლოში დაყენებულია სპეციალური მუხრუჭი, რომელიც გასროლისას წარმოქმნილ აირებს უკანა მიმართულებით გამოტყორცნის რაც მნიჩვნელოვნად ამცირებს იარაღის უკუცემას. 
მოკლელულიანი „პდშპ“ შესაძლებელია აღიჭურვოს მასიური ხმის ჩამხშობი მოწყობილობით. 

მინი|270პქ|პდშპ - მოდიფიკაცია დამოკლებული ლულით
მინი|270პქ|პდშპ - მოკლელულიანი მოდიფიკაცია მაყუჩით
მინი|270პქ|პდშპ-ზე გამოიყენება საბჭოთა სტანდარტის 12,7X108 მმ კალიბრის ვაზნები

**ტაქტიკურ-ტექნიკური მონაცემები**

*დასახელება - პდშპ 
*კალიბრი - 12,7 მმ
*ვაზნა - 12,7X108 მმ
*შაშხანის სიგრძე
**გრძელლულიანი - 1520 მმ
**მოკლელულიანი - 1040 მმ
*ლულის სიგრძე
**გრძელლულიანი - 1100 მმ
**მოკლელულიანი - 580 მმ
*სამიზნე მანძილი ოპტიკური სამიზნით
**გრძელლულიანი - 2000 მ 
**მოკლელულიანი - 1200 მ 
*წონა ოპტიკური სამიზნით
**გრძელლულიანი - 12 კგ 
**მოკლელულიანი - 14 კგ 
*ტყვიის საწყისი სიჩქარე - 817 მ/წმ 
*მჭიდის ტევადობა 
**გრძელლულიანი -  5 ვაზნა 
**მოკლელულიანი - მჭიდის გარეშე, ერთეულოვანი დატენვით. 

## რესურსები ინტერნეტში 
*12,7 მმ კალიბრის სნაიპერული შაშხანა პდშპ, სამხედრო ანალიტიკური საიტი www.geo-army.ge;
კატეგორია:საბრძოლო იარაღები
კატეგორია: ცეცხლსასროლი იარაღები
ეკვადორის დროშა

**ეკვადორის დროშა** — ეკვადორის სახელმწიფო სიმბოლო გერბსა და ჰიმნთან ერთად. ეკვადორის დროშა, რომელიც შედგება  ყვითელი (ორჯერ განიერი), ლურჯი და წითელი ჰორიზონტალური ზოლებისაგან, პირველად მიღებული იქნა 1835 წელს, შემდეგ კი 1860 წლის 26 სექტემბერს. დროშის დიზაინი არსებითად დასრულდა 1900 წელს დროშის ცენტრში ეკვადორის გერბის დამატებით. სამფეროვანი დროშის დამტკიცებამდე ეკვადორი იყენებდა თეთრ-ცისფერ დროშებს ვარსკვლავებით. გამოიყენებოდა ახლანდელის მსგავსი დროშებიც, თუმცა ამ დროშებზე სამივე ფერის ზოლს ტოლი სიგანე ჰქონდა. აღსანიშნავია, რომ ეკვადორის დროშა ძალიან ჰგავს კოლუმბიისა და ვენესუელის დროშებს, ისინი პრაქტიკულად მხოლოდ გერბითა და ზოლების სიგანეთა შეფარდებით განსხვავდებიან.

## დიზაინი 
მინიატიურა|მარცხნივ|დროშის პროპორციები
ეკვადორის ურთიერთობათა ეროვნულმა სამდივნომ (Secretaría Nacional de Comunicación) 2009 წელს გამოსცა რეგულაციები ეკვადორის დროშის, გერბისა და სხვა სიმბოლოების აღწერასა და პროპორციების შესახებ, რომლის მიხედვითაც დროშის სიგრძე 2,20 მეტრია, სიგანე - 1,47 მეტრი, პროპორციულად 2:3. ყვითელი ფერი დროშის სიგანის 50%-ს შეადგენს, ლურჯი და წითელი კი 25 - 25%-ს. სამივე მათგანი დროშას მთელ სიგრძეზე მიჰყვება. გერბზე აგებული მართკუთხედის სიგრძე დროშის სიგანის ნახევარს შეადგენს, გვერდების შეფარდება კი 12:10-ის ტოლია.

აღსანიშნავია, რომ ეკვადორის დროშას ზოგიერთ შემთხვევაში (მაგ. ფლოტში) გერბის გარეშეც იყენებენ.

## ფერების სიმბოლური მნიშვნელობა 
* ყვითელი — ნათესები და ნაყოფიერი ნიადაგი.
* ლურჯი — ოკეანე და მოწმენდილი ცა.
* წითელი — იმ გმირების სისხლი, რომლებმაც სამშობლოს, თანამემამულეთა და თავისუფლებისათვის გაწირეს თავი.

## ისტორიული დროშები 

File:Flag of Cross of Burgundy.svg|ეკვადორის დროშა ესპანეთის კოლონიად ყოფნის პერიოდში (1534-1820 წწ)
File:Flag of Ecuador (1820-1822).svg|პირველი ეროვნული დროშა (820-1822 წწ)
File:Flag of Ecuador (1822).svg|მეორე ეროვნული დროშა (1822 წ)
File:Flag of the Gran Colombia.svg|მესამე ეროვნული დროშა (1822-1830 წწ)
File:Flag of Ecuador (1830-1835).svg|მეოთხე ეროვნული დროშა (1830-1835 წწ)
File:Flag of Ecuador (1830-1845).svg|მეხუთე ეროვნული დროშა (1835-1845 წწ)
File:Flag of Ecuador (1845).svg|მეექვსე ეროვნული დროშა (1845 წ)
File:Flag of Ecuador (1845–1860).svg|მეშვიდე ეროვნული დროშა (1845-1860 წწ)
File:Civil Flag and Ensign of Ecuador.svg|მერვე ეროვნული დროშა (1860 წლიდან დღემდე)

## მსგავსი დროშები 

File:Flag of Colombia.svg|კოლუმბიის დროშა 
File:Flag of Venezuela.svg|ვენესუელის დროშა

## იხილეთ აგრეთვე 
* ეკვადორის გერბი
* ეკვადორის ჰიმნი
* სამხრეთ ამერიკის დროშები

## რესურსები ინტერნეტში 
* ეკვადორის დროშა (რუსული)
* მსოფლიოს დროშები - ეკვადორის დროშა 

კატეგორია:ეკვადორის ეროვნული სიმბოლოები
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით